Suvestinė redakcija nuo 2015-08-28 iki 2016-04-19

Įsakymas paskelbtas: Žin. 2013, Nr. 96-4800, i. k. 113233TISAK1.3)-265

NACIONALINĖS ŽEMĖS TARNYBOS PRIE ŽEMĖS ŪKIO MINISTERIJOS DIREKTORIAUS

Į S A K Y M A S

DĖL SUTIKIMŲ TIESTI SUSISIEKIMO KOMUNIKACIJAS, INŽINERINIUS TINKLUS BEI STATYTI JIEMS FUNKCIONUOTI BŪTINUS STATINIUS VALSTYBINĖJE ŽEMĖJE, KURIOJE NESUFORMUOTI ŽEMĖS SKLYPAI, IŠDAVIMO TAISYKLių patvirtinimo

2013 m. rugsėjo 10 d. Nr. 1P-(1.3)-265

Vilnius

Vadovaudamasis Lietuvos Respublikos statybos įstatymo (Žin., 1996, Nr. 32-788; 2001, Nr. 101-3597; 2010, Nr. 84-4401) 23 straipsnio 1 dalies 5 punktu, 7 dalies 6 punktu, 8 dalies 7 punktu, 9 dalies 6 punktu ir 10 dalies 6 punktu, Statybos techninio reglamento STR 1.07.01:2010 „Statybą leidžiantys dokumentai“, patvirtinto Lietuvos Respublikos aplinkos ministro 2010 m. rugsėjo 27 d. įsakymu Nr. D1-826 (Žin., 2010, Nr. 116-5944; 2012, Nr. 96-4934) ), 7 priedo 1.3 ir 3 punktais,

tvirtinu Sutikimų tiesti susisiekimo komunikacijas, inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, išdavimo taisykles (pridedama).

Direktorius	Vitas Lopinys

PATVIRTINTA

Nacionalinės žemės tarnybos prie Žemės ūkio ministerijos direktoriaus

2013 m. rugsėjo 10 d. įsakymu Nr. 1P-(1.3)-265

SUTIKIMŲ TIESTI SUSISIEKIMO KOMUNIKACIJAS, INŽINERINIUS TINKLUS BEI STATYTI JIEMS FUNKCIONUOTI BŪTINUS STATINIUS VALSTYBINĖJE ŽEMĖJE, KURIOJE NESUFORMUOTI ŽEMĖS SKLYPAI, IŠDAVIMO TAISYKLĖS

I. BENDROSIOS NUOSTATOS

1. Sutikimų tiesti susisiekimo komunikacijas, inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, išdavimo taisyklės (toliau – Taisyklės) reglamentuoja Nacionalinės žemės tarnybos prie Žemės ūkio ministerijos (toliau – Nacionalinė žemės tarnyba) išduodamų sutikimų tiesti susisiekimo komunikacijas, inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai (toliau – Sutikimas), išdavimo atvejus ir tvarką.

2. Sutikimus išduoda Nacionalinės žemės tarnybos teritorinis skyrius pagal valstybinės žemės ploto, kuriame planuojama tiesti susisiekimo komunikacijas, inžinerinius tinklus bei statyti jiems funkcionuoti būtinus statinius, buvimo vietą (toliau – Teritorinis skyrius).

3. Šios Taisyklės netaikomos tais atvejais, kai valstybinėje žemėje, kurioje planuojama tiesti susisiekimo komunikacijas, inžinerinius tinklus bei statyti jiems funkcionuoti būtinus statinius, teisės aktų nustatyta tvarka suformuoti valstybinės žemės sklypai. Suformuotiems valstybinės žemės sklypams servitutai, suteikiantys teisę tiesti susisiekimo komunikacijas, inžinerinius tinklus bei statyti jiems funkcionuoti būtinus statinius, jais naudotis ir juos aptarnauti, nustatomi administraciniu aktu arba sandoriu vadovaujantis Lietuvos Respublikos civiliniu kodeksu, Lietuvos Respublikos žemės įstatymo 23 straipsniu ir Žemės servitutų nustatymo administraciniu aktu taisyklėmis, patvirtintomis Lietuvos Respublikos Vyriausybės 2004 m. spalio 14 d. nutarimu Nr. 1289 „Dėl Žemės servitutų nustatymo administraciniu aktu taisyklių patvirtinimo

Punkto pakeitimai:

Nr. 1P-(1.3.)-358, 2014-09-24, paskelbta TAR 2014-09-30, i. k. 2014-13268

4. Sutikimai rekonstruoti susisiekimo komunikacijas, inžinerinius tinklus bei jiems funkcionuoti būtinus statinius valstybinėje žemėje, kurioje nesuformuoti žemės sklypai, išduodami ta pačia tvarka, kaip ir išduodant Sutikimus.

II. SUTIKIMŲ TIESTI SUSISIEKIMO KOMUNIKACIJAS, INŽINERINIUS TINKLUS BEI STATYTI JIEMS FUNKCIONUOTI BŪTINUS STATINIUS IŠDAVIMAS

5. Sutikimas suteikia teisę tiesti šias susisiekimo komunikacijas, inžinerinius tinklus bei statyti jiems funkcionuoti būtinus statinius, jais naudotis bei juos aptarnauti:

5.1. susisiekimo komunikacijas, kurioms eksploatuoti neformuojamas atskiras žemės sklypas ir kurios pagal Statybos techninį reglamentą STR 1.01.07:2010 „Nesudėtingi statiniai“, patvirtintą Lietuvos Respublikos aplinkos ministro 2010 m. rugsėjo 27 d. įsakymu Nr. D1-812 „Dėl Statybos techninio reglamento STR 1.01.07:2010 „Nesudėtingi statiniai“ patvirtinimo“ (toliau – STR „Nesudėtingi statiniai“), nėra priskiriamos nesudėtingų statinių kategorijoms, bei joms funkcionuoti būtinus statinius;

Papunkčio pakeitimai:

Nr. 1P-(1.3.)-358, 2014-09-24, paskelbta TAR 2014-09-30, i. k. 2014-13268

5.2. susisiekimo komunikacijas, nurodytas Statybos techninio reglamento STR „Nesudėtingi statiniai“ priedo 2 lentelėje „Inžineriniai statiniai“, kurioms eksploatuoti neformuojamas atskiras žemės sklypas, bei joms funkcionuoti būtinus statinius;

5.3. komunalinius inžinerinius tinklus, kurie pagal STR „Nesudėtingi statiniai“ nėra priskiriami nesudėtingų statinių kategorijoms, bei jiems funkcionuoti būtinus statinius;

Papunkčio pakeitimai:

Nr. 1P-247-(1.3.), 2015-07-30, paskelbta TAR 2015-07-30, i. k. 2015-11778

5.4. komunalinius inžinerinius tinklus, nurodytus STR „Nesudėtingi statiniai“ priedo 2 lentelėje „Inžineriniai statiniai“, bei jiems funkcionuoti būtinus statinius;

Papunkčio pakeitimai:

Nr. 1P-247-(1.3.), 2015-07-30, paskelbta TAR 2015-07-30, i. k. 2015-11778

5.5. vietinius inžinerinius tinklus, reikalingus konkrečiam statiniui aptarnauti, kurie pagal STR „Nesudėtingi statiniai“ nėra priskiriami nesudėtingų statinių kategorijoms, bei jiems funkcionuoti būtinus statinius;

5.6. vietinius inžinerinius tinklus, reikalingus konkrečiam statiniui aptarnauti, nurodytus STR „Nesudėtingi statiniai“ priedo 2 lentelėje „Inžineriniai statiniai“ arba nepriskirtus statiniams, bei jiems funkcionuoti būtinus statinius.

6. Sutikimas išduodamas susiekimo komunikacijų, inžinerinių tinklų tiesimo bei jiems funkcionuoti būtinų statinių statybos darbų užsakovui (statytojui) (toliau – asmuo).

7. Asmuo, pageidaujantis gauti Sutikimą, Teritoriniam skyriui turi pateikti:

7.1. prašymą išduoti Sutikimą (Taisyklių 1 priedas), kuriame turi būti nurodytas planuojamų tiesti susisiekimo komunikacijų, inžinerinių tinklų bei statyti jiems funkcionuoti būtinų statinių pavadinimas ir rūšis pagal Taisyklių 5.1–5.6 papunkčius. Prašymas išduoti Sutikimą gali būti pateiktas užpildžius elektroninę prašymo išduoti Sutikimą formą Lietuvos erdvinės informacijos portalo www.geoportal.lt (toliau – LEIP) priemonėmis;

Papunkčio pakeitimai:

Nr. 1P-(1.3.)-358, 2014-09-24, paskelbta TAR 2014-09-30, i. k. 2014-13268

Nr. 1P-247-(1.3.), 2015-07-30, paskelbta TAR 2015-07-30, i. k. 2015-11778

7.2. kai planuojamų tiesti susisiekimo komunikacijų, inžinerinių tinklų bei statyti jiems funkcionuoti būtinų statinių apsaugos zonos, kuriose taikomos specialiosios žemės sąlygos kirs žemės sklypų ribas – šių žemės sklypų savininkų arba valstybinės ar savivaldybės žemės patikėtinio sutikimą dėl papildomų specialiųjų žemės naudojimo sąlygų žemės sklypams taikymo;

7.3.	patvirtintą teritorijų planavimo dokumentą ar žemės valdos projektą, kuriame numatyta tiesti susisiekimo komunikacijas, inžinerinius tinklus bei statyti jiems funkcionuoti būtinus statinius. Jeigu patvirtinto teritorijų planavimo dokumento ar žemės valdos projekto nėra, – vieną iš šių brėžinių (toliau – Planas):

7.3.1. kai planuojama tiesti Taisyklių 5.2, 5.4, 5.5 ir 5.6 papunkčiuose nurodytas susisiekimo komunikacijas, inžinerinius tinklus bei statyti jiems funkcionuoti būtinus statinius, – suvestinį sklypo inžinerinių tinklų planą, numatytą Statybos techninio reglamento STR 1.05.06:2010 „Statinio projektavimas“, patvirtinto Lietuvos Respublikos aplinkos ministro 2004 m. gruodžio 30 d. įsakymu Nr. D1-708 „Dėl Statybos techninio reglamento STR 1.05.06:2010 „Statinio projektavimas patvirtinimo“, 8 priedo „Techninio projekto sudedamosios dalys“ 7.4.5 papunktyje, jeigu rengiamas statinio projektas;

Papunkčio pakeitimai:

Nr. 1P-247-(1.3.), 2015-07-30, paskelbta TAR 2015-07-30, i. k. 2015-11778

7.3.2. kai planuojama tiesti Taisyklių 5.6 papunktyje nurodytus inžinerinius tinklus bei statyti jiems funkcionuoti būtinus statinius, – inžinerinių tinklų išdėstymo schemą;

Papunkčio pakeitimai:

Nr. 1P-247-(1.3.), 2015-07-30, paskelbta TAR 2015-07-30, i. k. 2015-11778

Papunkčio pakeitimai:

Nr. 1P-(1.3.)-358, 2014-09-24, paskelbta TAR 2014-09-30, i. k. 2014-13268

7.4. kai prašymas išduoti Sutikimą teikiamas LEIP priemonėmis, asmuo Taisyklių 7.2–7.3 papunkčiuose nurodytus dokumentus prie prašymo prideda LEIP priemonėmis ir naudodamasis LEIP priemonėmis įkelia arba įbraižo planuojamas tiesti susisiekimo komunikacijas, inžinerinius tinklus bei statyti jiems funkcionuoti būtinus statinius.

Papildyta papunkčiu:

Nr. 1P-247-(1.3.), 2015-07-30, paskelbta TAR 2015-07-30, i. k. 2015-11778

8. Planas turi būti parengtas masteliu 1:500–1:10000 (mastelis pasirenkamas pagal teritorijos dydį), naudojant ne senesnį kaip 3 metų topografinį planą. Kaimo gyvenamosiose vietovėse, kai nėra parengtas topografinis planas, galima naudoti naujausią ortofotografinį žemėlapį. Plano spausdinimo formatas turi atitikti A0–A3 standarto popieriaus lapą. Planas turi būti parengtas naudojant naujausius Nekilnojamojo turto kadastro žemėlapio duomenis. Plane turi būti pažymėtos Nekilnojamojo turto registre įregistruotų žemės sklypų ribos ir planuojamų tiesti susisiekimo komunikacijų, inžinerinių tinklų bei statyti jiems funkcionuoti būtinų statinių vieta, pradžios, pabaigos ir posūkio taškų koordinatės LKS-94 sistemoje, nurodytas jų pavadinimas bei juos apibūdinantys duomenys (pvz.: elektros linijos galingumas, vamzdžio skersmuo, gatvės ar kelio kategorija ir kt.), taip pat pažymėtos zonos, kurioje taikytinos specialiosios žemės naudojimo sąlygos, ribos.

Teritoriniam skyriui pateikiami du teritorijų planavimo dokumento, žemės valdos projekto arba Plano egzemplioriai ir kompiuterinė laikmena, kurioje turi būti įrašytas teritorijų planavimo dokumentas, žemės valdos projektas arba Planas *.dwg arba *.dxf ir *.pdf formatu (išskyrus tuos atvejus, kai prašymas išduoti Sutikimą teikiamas LEIP priemonėmis).

Planas turi būti suderintas su:

8.1. kai tiesti susisiekimo komunikacijas, inžinerinius tinklus bei statyti jiems funkcionuoti būtinus statinius planuojama esamų statinių ir įrenginių (kelių, magistralinių dujotiekių, aukštos įtampos elektros linijų ar kt.) apsaugos juostoje ar zonoje, – šių statinių ar įrenginių savininku;

8.2. kai tiesti susisiekimo komunikacijas, inžinerinius tinklus bei statyti jiems funkcionuoti būtinus statinius planuojama valstybinės reikšmės mišku užimtame valstybinės žemės plote, – šį plotą prižiūrinčia miškų urėdija;

8.3. kai tiesti susisiekimo komunikacijas, inžinerinius tinklus bei statyti jiems funkcionuoti būtinus statinius planuojama valstybinių parkų, valstybinių ir biosferos rezervatų teritorijose, – atitinkamo valstybinio parko, valstybinio ar biosferos rezervato direkcija;

8.4. kai tiesti susisiekimo komunikacijas, inžinerinius tinklus bei statyti jiems funkcionuoti būtinus statinius planuojama kultūros paveldo objektų teritorijose, jų apsaugos zonose, – Kultūros paveldo departamento prie Lietuvos Respublikos kultūros ministerijos teritoriniu padaliniu;

8.5. kai tiesti susisiekimo komunikacijas, inžinerinius tinklus bei statyti jiems funkcionuoti būtinus statinius planuojama valstybės sienos apsaugos zonoje arba pasienio juostoje, o jeigu jų nėra – 100 m atstumu nuo vidaus vandens telkinio, kuriuo eina valstybės siena, kranto, – Valstybės sienos apsaugos tarnyba prie Lietuvos Respublikos vidaus reikalų ministerijos.

Punkto pakeitimai:

Nr. 1P-(1.3.)-358, 2014-09-24, paskelbta TAR 2014-09-30, i. k. 2014-13268

Nr. 1P-308-(1.3.), 2015-08-27, paskelbta TAR 2015-08-27, i. k. 2015-13073

9. Teritorinis skyrius per 5 darbo dienas nuo prašymo išduoti Sutikimą gavimo patikrina, ar kartu su prašymu pateikti visi šių Taisyklių 7 punkte nurodyti dokumentai, ar Planas suderintas su šių Taisyklių 8 punkte nurodytais subjektais, ar planuojamų tiesti susisiekimo komunikacijų, inžinerinių tinklų bei statyti jiems funkcionuoti būtinų statinių tiesimas bei statyba neprieštarauja šiose Taisyklėse ir kituose teisės aktuose nustatytiems reikalavimams.

Jeigu prašyme išduoti Sutikimą pateikti ne visi šių Taisyklių 7 punkte nurodyti dokumentai ir (ar) Planas nėra suderintas su šių Taisyklių 8 punkte nurodytais subjektais ir (ar) planuojamų tiesti susisiekimo komunikacijų, inžinerinių tinklų bei statyti jiems funkcionuoti būtinų statinių tiesimas bei statyba prieštarauja šiose Taisyklėse ir kituose teisės aktuose nustatytiems reikalavimams, Teritorinis skyrius per 5 darbo dienas nuo prašymo išduoti Sutikimą gavimo dienos apie tai raštu arba LEIP priemonėmis, jei prašymas išduoti Sutikimą buvo pateiktas LEIP priemonėmis, praneša prašymą pateikusiam asmeniui, informuodamas, kad būtina ištaisyti rašte nurodytus trūkumus. Ištaisęs Teritorinio skyriaus nurodytus trūkumus, asmuo gali kreiptis į Teritorinį skyrių su prašymu išduoti Sutikimą.

Punkto pakeitimai:

Nr. 1P-247-(1.3.), 2015-07-30, paskelbta TAR 2015-07-30, i. k. 2015-11778

10. Teritorinis skyrius, gavęs visus šių Taisyklių 7 punkte nurodytus dokumentus, sprendimą išduoti sutikimą tiesti susisiekimo komunikacijas, inžinerinius tinklus bei statyti jiems funkcionuoti būtinus statinius (Taisyklių 2 priedas) arba neišduoti sutikimo tiesti susisiekimo komunikacijas, inžinerinius tinklus bei statyti jiems funkcionuoti būtinus statinius priima per 10 darbo dienų nuo prašymo išduoti Sutikimą ir visų reikiamų dokumentų gavimo dienos. Kai dėl objektyvių priežasčių per šį terminą sprendimas negali būti priimtas, Teritorinis skyrius gali pratęsti prašymo nagrinėjimo terminą, bet ne ilgiau kaip 10 darbo dienų, apie tai raštu ar LEIP priemonėmis, jei prašymas išduoti Sutikimą pateiktas LEIP priemonėmis, informuodamas asmenį. Sprendimas neišduoti sutikimo tiesti susisiekimo komunikacijas, inžinerinius tinklus bei statyti jiems funkcionuoti būtinus statinius įforminimas Teritorinio skyriaus vedėjo pasirašytu raštu, kuriame nurodomi motyvai, dėl kurių negali būti išduodamas Sutikimas (Taisyklių 3 priedas).

Punkto pakeitimai:

Nr. 1P-247-(1.3.), 2015-07-30, paskelbta TAR 2015-07-30, i. k. 2015-11778

11. Sprendimas neišduoti Sutikimo priimamas, kai:

11.1. planuojamos tiesti susisiekimo komunikacijos, inžineriniai tinklai bei statyti jiems funkcionuoti būtini statiniai trukdys ateityje šiame valstybinės žemės plote formuoti racionalių ribų žemės sklypus, kurie būtų tinkami naudoti pagal savivaldybės bendrojo plano sprendinius;

Papunkčio pakeitimai:

Nr. 1P-247-(1.3.), 2015-07-30, paskelbta TAR 2015-07-30, i. k. 2015-11778

11.2. yra galimybė susisiekimo komunikacijas, inžinerinius tinklus tiesti bei jiems funkcionuoti būtinus statinius statyti prašymą pateikusio asmens privačios žemės sklype ar naudojamame valstybinės žemės sklype, kai susiekimo komunikacijos, inžineriniai tinklai tiesiami bei jiems funkcionuoti būtini statiniai statomi prašymą pateikusiam asmeniui priklausančiam statiniui ar įrenginiui, esančiam tame privačios žemės sklype ar naudojamame valstybiniame žemės sklype, aptarnauti;

11.3. yra patvirtintų teritorijų planavimo dokumentų ar žemės valdos projektų, pagal kuriuos valstybinės žemės plote, kuriame planuojama tiesti susisiekimo komunikacijas, inžinerinius tinklus bei statyti jiems funkcionuoti būtinus statinius, suprojektuoti žemės sklypai arba yra rengiamas teritorijų planavimo dokumentas ar žemės valdos projektas, pagal kurį valstybinės žemės plote, kuriame planuojama tiesti susisiekimo komunikacijas, inžinerinius tinklus bei statyti jiems funkcionuoti būtinus statinius, projektuojami nauji žemės sklypai ir šio teritorijų planavimo dokumento viešo svarstymo ar žemės valdos projekto teikimo visuomenei susipažinti stadija yra pasibaigusi.

Tokiais atvejais, suformavus žemės sklypus pagal patvirtintus teritorijų planavimo dokumentus ar žemės valdos projektus, teisės aktų nustatyta tvarka šiems žemės sklypams gali būti nustatomi žemės servitutai.

Papunkčio pakeitimai:

Nr. 1P-(1.3.)-358, 2014-09-24, paskelbta TAR 2014-09-30, i. k. 2014-13268

12. Sutikime turi būti nurodyta, kad Sutikimas išduodamas teritorijų planavimo dokumente, žemės valdos projekte, Plane arba LEIP priemonėmis suformuotame brėžinyje nurodytoms susisiekimo komunikacijoms, inžineriniams tinklams tiesti bei jiems funkcionuoti būtiniems statiniams statyti pagal teritorijų planavimo dokumente, žemės valdos projekte, Plane arba LEIP priemonėmis suformuotame brėžinyje nurodytus sprendinius.

Tais atvejais, kai prašymas išduoti Sutikimą pateiktas Teritoriniam skyriui ne LEIP priemonėmis, teritorijų planavimo dokumente, žemės valdos projekte ar Plane arba jų teisės aktų nustatyta tvarka patvirtintoje kopijoje įrašoma žyma, kurioje turi būti nurodytas Teritorinio skyriaus pavadinimas, Sutikimo išdavimo data ir numeris bei Teritorinio skyriaus vedėjo parašas. Tais atvejais, kai prašymas išduoti Sutikimą Teritoriniam skyriui pateiktas LEIP priemonėmis, LEIP priemonėmis suformuotame brėžinyje nurodoma, kad šis brėžinys yra Sutikimo priedas. Teritorijų planavimo dokumentas, žemės valdos projektas ar Planas arba jų teisės aktų nustatyta tvarka patvirtinta kopija, kurioje yra įrašyta Teritorinio skyriaus žyma, arba LEIP priemonėmis suformuotas brėžinys yra neatsiejama Sutikimo dalis.

Punkto pakeitimai:

Nr. 1P-(1.3.)-358, 2014-09-24, paskelbta TAR 2014-09-30, i. k. 2014-13268

Nr. 1P-247-(1.3.), 2015-07-30, paskelbta TAR 2015-07-30, i. k. 2015-11778

13. Tais atvejais, kai prašymas išduoti Sutikimą pateiktas Teritoriniam skyriui ne LEIP priemonėmis, vienas teritorijų planavimo dokumento, žemės valdos projekto ar Plano egzempliorius kartu su Sutikimu grąžinamas Asmeniui paštu arba jam atvykus į Teritorinį skyrių, kitas – lieka Teritorinio skyriaus archyve.

Punkto pakeitimai:

Nr. 1P-(1.3.)-358, 2014-09-24, paskelbta TAR 2014-09-30, i. k. 2014-13268

Nr. 1P-247-(1.3.), 2015-07-30, paskelbta TAR 2015-07-30, i. k. 2015-11778

14. Kai valstybinės žemės plotas, kuriame planuojama tiesti susisiekimo komunikacijas, inžinerinius tinklus bei statyti jiems funkcionuoti būtinus statinius, patenka į teritoriją, kurioje išduotos planavimo sąlygos rengti teritorijų planavimo dokumentą ar reikalavimai rengti žemės valdos projektą, kuriame projektuojami žemės sklypai, iki rengiamo teritorijų planavimo dokumento viešo svarstymo ar žemės valdos projekto teikimo visuomenei susipažinti pradžios Teritorinis skyrius, išdavęs Sutikimą, patikslina planavimo sąlygas Planavimo sąlygų teritorijų planavimo dokumentams rengti parengimo ir išdavimo tvarkos aprašo, patvirtinto Lietuvos Respublikos aplinkos ministro 2004 m. gegužės 7 d. įsakymu Nr. D1-262 „Dėl Planavimo sąlygų teritorijų planavimo dokumentams rengti parengimo ir išdavimo tvarkos aprašo“, arba tikslina žemės valdos projekto rengimo reikalavimus Žemės sklypų formavimo ir pertvarkymo projektų rengimo ir įgyvendinimo taisyklių, patvirtintų Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr. 3D-452/D1-513 „Dėl Žemės sklypų formavimo ir pertvarkymo projektų rengimo ir įgyvendinimo taisyklių patvirtinimo“ nustatyta tvarka ir apie tai informuoja teritorijų planavimo dokumento ar žemės valdos projekto rengėją, kuris rengiamame teritorijų planavimo dokumente ar žemės valdos projekte turės numatyti sprendinius (suprojektuoti servitutą ir nurodyti specialiąsias žemės naudojimo sąlygas) pagal išduotą Sutikimą.

Punkto pakeitimai:

Nr. 1P-(1.3.)-358, 2014-09-24, paskelbta TAR 2014-09-30, i. k. 2014-13268

III. BAIGIAMOSIOS NUOSTATOS

15. Jeigu pageidaujama keisti pagal teritorijų planavimo dokumentą, žemės valdos projektą, Planą arba LEIP priemonėmis suformuotą brėžinį planuojamų tiesti susiekimo komunikacijų, inžinerinių tinklų bei jiems funkcionuoti būtinų statinių statybos vietą ar kitas charakteristikas, asmuo šių Taisyklių nustatyta tvarka privalo kreiptis į Teritorinį skyrių dėl naujo Sutikimo išdavimo.

Punkto pakeitimai:

Nr. 1P-(1.3.)-358, 2014-09-24, paskelbta TAR 2014-09-30, i. k. 2014-13268

Nr. 1P-247-(1.3.), 2015-07-30, paskelbta TAR 2015-07-30, i. k. 2015-11778

16. Pasikeitus nutiestų susisiekimo komunikacijų, inžinerinių tinklų bei jiems funkcionuoti būtinų statinių savininkui, naujasis savininkas perima su išduotu Sutikimu susijusias teises ir pareigas.

17. Sutikimas tiesti Taisyklių 5.1, 5.2, 5.5 ir 5.6 papunkčiuose nurodytas susisiekimo komunikacijas, inžinerinius tinklus bei statyti jiems funkcionuoti būtinus statinius, jais naudotis ir juos aptarnauti išduodamas 10-ies metų laikotarpiui skaičiuojant nuo Sutikimo išdavimo datos. Sutikimo galiojimas baigiasi nesuėjus Sutikime nurodytam 10 metų terminui, kai valstybinėje žemėje, kurioje pagal Sutikimą suteikta teisė tiesti susisiekimo komunikacijas, inžinerinius tinklus bei statyti jiems funkcionuoti būtinus statinius, suformuojamas žemės sklypas.

Sutikimas tiesti Taisyklių 5.3 ir 5.4 papunkčiuose nurodytus inžinerinius tinklus bei statyti jiems funkcionuoti būtinus statinius išduodamas neribotam terminui, tačiau Sutikimo galiojimas baigiasi, kai valstybinėje žemėje, kurioje pagal Sutikimą suteikta teisė tiesti susisiekimo komunikacijas, inžinerinius tinklus bei statyti jiems funkcionuoti būtinus statinius, suformuojamas žemės sklypas.

Asmuo pagal išduotą Sutikimą privalo susisiekimo komunikacijas, inžinerinius tinklus nutiesti bei jiems funkcionuoti būtinus statinius pradėti statyti per 3 metus nuo Sutikimo išdavimo datos. Nepradėjus tiesti susisiekimo komunikacijų, inžinerinių tinklų bei statyti jiems funkcionuoti būtinų statinių per 3 metus, Sutikimas nustoja galioti ir šių Taisyklių nustatyta tvarka turi būti gautas naujas Sutikimas.

Punkto pakeitimai:

Nr. 1P-(1.3.)-358, 2014-09-24, paskelbta TAR 2014-09-30, i. k. 2014-13268

Nr. 1P-247-(1.3.), 2015-07-30, paskelbta TAR 2015-07-30, i. k. 2015-11778

18. Pagal Sutikimą nutiestos Taisyklių 5.1, 5.2, 5.5 ir 5.6 papunkčiuose nurodytos susisiekimo komunikacijos, inžineriniai tinklai ar jiems funkcionuoti būtini statiniai Sutikimo galiojimo laikotarpiu yra laikini statiniai ir neregistruojami Nekilnojamojo turto registre. Pagal sutikimą nutiestos elektros energijos persiuntimui skirtos žemos ir vidutinės įtampos elektros oro linijos, oro kabeliai ir požeminių kabelių linijos bei įrenginiai, įskaitant transformatorinėse pastotėse įrengtus įrenginius kartu su požeminių kabelių kanalais, linijas laikančiomis atramomis ir kitais priklausiniais, nustatytais Lietuvos Respublikos elektros energetikos įstatymo 75 straipsnio 2 dalyje, bei ryšių linijos, kabeliai, ryšių kabelių kanalų sistemos, nurodytos Lietuvos Respublikos elektroninių ryšių įstatymo 37 straipsnio 5 dalyje, yra laikomi kilnojamaisiais daiktais ir Nekilnojamojo turto registre neregistruojami.

Papildyta punktu:

Nr. 1P-(1.3.)-358, 2014-09-24, paskelbta TAR 2014-09-30, i. k. 2014-13268

Punkto pakeitimai:

Nr. 1P-247-(1.3.), 2015-07-30, paskelbta TAR 2015-07-30, i. k. 2015-11778

19. Teritorinio skyriaus veiksmai (neveikimas) išduodant Sutikimus gali būti skundžiami Lietuvos Respublikos viešojo administravimo įstatymo nustatyta tvarka.

Punkto pakeitimai:

Nr. 1P-(1.3.)-358, 2014-09-24, paskelbta TAR 2014-09-30, i. k. 2014-13268

Punkto numeracijos pakeitimas:

Nr. 1P-(1.3.)-358, 2014-09-24, paskelbta TAR 2014-09-30, i. k. 2014-13268

_________________

Sutikimų tiesti susisiekimo komunikacijas, inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, išdavimo taisyklių

1 priedas

(Prašymo išduoti sutikimą tiesti susisiekimo komunikacijas, inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, formos pavyzdys)

_

(fizinio asmens vardas, pavardė; juridinio asmens ar

_

kitos užsienio organizacijos pavadinimas)

_

(fizinio asmens adresas; lietuvos arba užsienio juridinio asmens ar

_

kitos užsienio organizacijos kodas, buveinė, telefono nr.)

Nacionalinės žemės tarnybos

prie Žemės ūkio ministerijos

________________________ vadovui

(teritorinio skyriaus pavadinimas)

PRAŠYMAS IŠDUOTI SUTIKIMĄ TIESTI SUSISIEKIMO KOMUNIKACIJAS, INŽINERINIUS TINKLUS BEI STATYTI JIEMS FUNKCIONUOTI BŪTINUS STATINIUS VALSTYBINĖJE ŽEMĖJE, KURIOJE NESUFORMUOTI ŽEMĖS SKLYPAI

_____________ Nr. _______

(data)

______________________

(surašymo vieta)

Prašau išduoti sutikimą tiesti / statyti

(susisiekimo komunikacijų, inžinerinių tinklų bei jiems

_

funkcionuoti būtinų statinių pavadinimas bei rūšis (pagal Taisyklių 5 punktą))

valstybinėje žemėje, kurioje nesuformuoti žemės sklypai. Susisiekimo komunikacijos, inžineriniai tinklai bus tiesiami į žemės sklypą	arba statiniui

(žemės sklypo kadastro Nr., adresas)

________________________________ aptarnauti.*

(statinio unik. Nr., adresas)

PRIDEDAMA:

1. Teritorijų planavimo dokumentas / žemės valdos projektas / suvestinis inžinerinių tinklų planas / inžinerinių tinklų išdėstymo schema, 2 egz., ______ lapas (-ai, -ų).

2. Sutikimas (-ai), ______ lapas (-ai, -ų).

(Pareigų pavadinimas)**	(parašas)	(vardas ir pavardė)

________________

* Nurodoma, kai planuojama tiesti susisiekimo komunikacijas, inžinerinius tinklus į konkretų žemės sklypą arba konkrečiam statiniui aptarnauti.

** Nurodoma, kai prašymą pateikia juridinis asmuo.

_________________

Priedo pakeitimai:

Nr. 1P-(1.3.)-358, 2014-09-24, paskelbta TAR 2014-09-30, i. k. 2014-13268

Sutikimų tiesti susisiekimo komunikacijas, inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, išdavimo taisyklių

2 priedas

(Sutikimo tiesti susisiekimo komunikacijas, inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, išdavimo formos pavyzdys)

NACIONALINĖS ŽEMĖS TARNYBOS

PRIE ŽEMĖS ŪKIO MINISTERIJOS

______________________ SKYRIUS

(teritorinio skyriaus pavadinimas)

SUTIKIMAS

TIESTI SUSISIEKIMO KOMUNIKACIJAS, INŽINERINIUS TINKLUS BEI STATYTI JIEMS FUNKCIONUOTI BŪTINUS STATINIUS VALSTYBINĖJE ŽEMĖJE, KURIOJE NESUFORMUOTI ŽEMĖS SKLYPAI

20___m. __________ d. Nr. _______

(data)

______________________

(sudarymo vieta)

Nacionalinės žemės tarnybos prie Žemės ūkio ministerijos _______________________ skyrius

(teritorinio skyriaus pavadinimas)

neprieštarauja dėl_____________________________________________________________________

(susisiekimo komunikacijų, inžinerinių tinklų bei jiems funkcionuoti būtinų statinių pavadinimas)

tiesimo / statybos pagal pateiktą ________________________________________ valstybinėje žemėje,

(teritorijų planavimo dokumento, žemės valdos projekto arba plano pavadinimas)

kurioje nesuformuoti žemės sklypai. Susisiekimo komunikacijos, inžineriniai tinklai bus tiesiami į

žemės sklypą _________________________ arba statiniui___________________ aptarnauti.*

(žemės sklypo kadastro Nr., adresas) (statinio unik. Nr., adresas)

Šis sutikimas galioja tik pridedamame ___________________________________ nurodytoms

(teritorijų planavimo dokumento, žemės valdos projekto arba plano pavadinimas)

susisiekimo komunikacijoms, inžineriniams tinklams tiesti bei jiems funkcionuoti būtiniems

statiniams statyti ___________________________________ pažymėtoje vietoje.

(teritorijų planavimo dokumento, žemės valdos projekto arba plano pavadinimas)

Teritorijų planavimo dokumentas / žemės valdos projektas / planas / LEIP priemonėmis suformuotas brėžinys yra neatsiejama šio sutikimo dalis.

Sutikimas galioja 10 metų skaičiuojant nuo Sutikimo išdavimo datos. Sutikimo galiojimas baigiasi nesuėjus Sutikime nurodytam 10 metų terminui, kai valstybinėje žemėje, kurioje pagal Sutikimą suteikta teisė tiesti susisiekimo komunikacijas, inžinerinius tinklus bei statyti jiems funkcionuoti būtinus statinius, suformuojamas žemės sklypas.**

Susisiekimo komunikacijos, inžineriniai tinklai nutiesti bei jiems funkcionuoti būtini statiniai turi būti pradėti statyti per 3 metus nuo Sutikimo išdavimo datos. Nepradėjus tiesti susisiekimo komunikacijų, inžinerinių tinklų bei statyti jiems funkcionuoti būtinų statinių per 3 metus, Sutikimas nustoja galioti ir nustatyta tvarka turi būti gautas naujas Sutikimas.

Pagal Sutikimą nutiestos susisiekimo komunikacijos, inžineriniai tinklai ar jiems funkcionuoti būtini statiniai Sutikimo galiojimo laikotarpiu yra laikini statiniai ir neregistruojami Nekilnojamojo turto registre. Pagal Sutikimą nutiestos elektros energijos persiuntimui skirtos žemos ir vidutinės įtampos elektros oro linijos, oro kabeliai ir požeminių kabelių linijos bei įrenginiai, įskaitant transformatorinėse pastotėse įrengtus įrenginius kartu su požeminių kabelių kanalais, linijas laikančiomis atramomis ir kitais priklausiniais, nustatytais Lietuvos Respublikos elektros energetikos įstatymo 75 straipsnio 2 dalyje, bei ryšių linijos, kabeliai, ryšių kabelių kanalų sistemos, nurodytos Lietuvos Respublikos elektroninių ryšių įstatymo 37 straipsnio 5 dalyje, yra laikomi kilnojamaisiais daiktais ir Nekilnojamojo turto registre neregistruojami.**

Pasibaigus išduoto Sutikimo terminui, pagal Sutikimą nutiestos susisiekimo komunikacijos, inžineriniai tinklai bei jiems funkcionuoti būtini statiniai turi būti nukelti jų savininko lėšomis, išskyrus atvejus, kai asmeniui išduotas naujas Sutikimas arba kai nutiestoms susisiekimo komunikacijoms, inžineriniams tinklams bei pastatytiems jiems funkcionuoti būtiniems statiniams naudotis ir juos aptarnauti yra nustatytas servitutas.

___________________ ______________ _______________

(pareigų pavadinimas) (parašas) (vardas ir pavardė)

(A. V.)

(Rengėjo nuoroda)

________

* Nurodoma, kai planuojama tiesti susisiekimo komunikacijas, inžinerinius tinklus į konkretų žemės sklypą arba konkrečiam statiniui aptarnauti.

** Nurodoma, kai išduodamas sutikimas tiesti Sutikimų tiesti susisiekimo komunikacijas, inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, išdavimo taisyklių, patvirtintų Nacionalinės žemės tarnybos prie Žemės ūkio ministerijos direktoriaus 2013 m. rugsėjo 10 d. įsakymu Nr. 1P-(1.3)-265 „Dėl Sutikimų tiesti susisiekimo komunikacijas, inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, išdavimo taisyklių patvirtinimo“, 5.1, 5.2, 5.5 ir 5.6 papunkčiuose nurodytas susisiekimo komunikacijas, inžinerinius tinklus bei statyti jiems funkcionuoti būtinus statinius .

Priedo pakeitimai:

Nr. 1P-(1.3.)-358, 2014-09-24, paskelbta TAR 2014-09-30, i. k. 2014-13268

Nr. 1P-247-(1.3.), 2015-07-30, paskelbta TAR 2015-07-30, i. k. 2015-11778

Sutikimų tiesti susisiekimo komunikacijas, inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, išdavimo taisyklių

3 priedas

(Rašto dėl atsisakymo išduoti sutikimą tiesti susisiekimo komunikacijas, inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, formos pavyzdys)

NACIONALINĖS ŽEMĖS TARNYBOS PRIE ŽEMĖS ŪKIO MINISTERIJOS ______________________ SKYRIUS (teritorinio skyriaus pavadinimas) (Adresatas) _________________ Nr. ______________ Į _________________ Nr. ______________

DĖL AtsisakymO išduoti SUTIKIMĄ tiesti suSIsiekimo komunikacijas, inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai

Nacionalinės žemės tarnybos prie Žemės ūkio ministerijos ____________________ skyrius,

(teritorinio skyriaus pavadinimas)

atsižvelgdamas į tai, kad ___________________________________________________________

(motyvai, kuriais remiantis neišduodamas sutikimas tiesti susisiekimo komunikacijas,

_______________________________________________________________________________________________

inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai)

_______________________________________________________________________________,

atsisako išduoti sutikimą tiesti / statyti____________________________________________ pagal

(inžinerinių tinklų, susisiekimo komunikacijų bei jiems funkcionuoti būtinų statinių pavadinimas)

____________________________________________________________________.

(teritorijų planavimo dokumento, žemės valdos projekto arba plano pavadinimas)

Šis sprendimas per vieną mėnesį gali būti skundžiamas Lietuvos Respublikos viešojo administravimo įstatymo nustatyta tvarka.

____________________ ______________ _______________

(pareigų pavadinimas) (parašas) (vardas ir pavardė)

Biudžetinė įstaiga, Gedimino pr. 19, LT-01103 Vilnius Duomenys kaupiami ir saugomi Juridinių asmenų registre, kodas 188704927. Skyriaus duomenys: xxxxxxxxx g.xxxxxxx, xxxxxxxxxxx, tel. (8 000) 00 000, el. p. xxxxxx@xxx.lt

Priedo pakeitimai:

Nr. 1P-(1.3.)-358, 2014-09-24, paskelbta TAR 2014-09-30, i. k. 2014-13268

Pakeitimai:

1.

Nacionalinė žemės tarnyba prie Žemės ūkio ministerijos, Įsakymas

Nr. 1P-(1.3.)-358, 2014-09-24, paskelbta TAR 2014-09-30, i. k. 2014-13268

Dėl Nacionalinės žemės tarnybos prie Žemės ūkio ministerijos direktoriaus 2013 m. rugsėjo 10 d. įsakymu Nr. 1P-(1.3.)-265 „Dėl Sutikimų tiesti susisiekimo komunikacijas, inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, išdavimo taisyklių patvirtinimo“ pakeitimo

2.

Nacionalinė žemės tarnyba prie Žemės ūkio ministerijos, Įsakymas

Nr. 1P-247-(1.3.), 2015-07-30, paskelbta TAR 2015-07-30, i. k. 2015-11778

Dėl Nacionalinės žemės tarnybos prie Žemės ūkio ministerijos direktoriaus 2013 m. rugsėjo 10 d. įsakymo Nr. 1P-(1.3)-265 „Dėl Sutikimų tiesti susisiekimo komunikacijas, inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, išdavimo taisyklių patvirtinimo“ pakeitimo

3.

Nacionalinė žemės tarnyba prie Žemės ūkio ministerijos, Įsakymas

Nr. 1P-308-(1.3.), 2015-08-27, paskelbta TAR 2015-08-27, i. k. 2015-13073

Dėl Nacionalinės žemės tarnybos prie Žemės ūkio ministerijos direktoriaus 2013 m. rugsėjo 10 d. įsakymo Nr. 1P-(1.3.)-265 „Dėl Sutikimų tiesti susisiekimo komunikacijas, inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, išdavimo taisyklių patvirtinimo“ pakeitimo